Mis edasi, sõltub juba Guinnessi rekordiraamatu koostajatest, ehk kuidas nad suvatsevad tartlaste rekordimaterjalidesse suhtuda. Enam ei saa nad meist niisama mööda hiilida, loodab Vello Lään.   Guinnessi rekordite klubi on kinnine ring, tunnistab rekordite uurija Vello Lään . Aastas saab Londoni peakontor kümneid tuhandeid rekordipakkumisi üle ilma, kuid väga vähesed jõuavad sihile. Eestlaste üritused kaasa arvatud. Eestlased on saatnud viimastel aastatel  Londoni poole kümneid rekordipabereid, siiani suhteliselt edutult. Kas või Võru sabatantsu rekord, milles olevat osalenud 4500 tantsijat. Olin juures, kuid tantsijaid ise üle ei lugenud, räägib Vello Lään. Ta arvab, et rekord võiks sisse minna küll, siiani pole seda aga juhtunud. Uurisin Londonis Guinnessi kontorist asja ja tean: rekordeid valib välja väga kitsas ring, räägib Lään. See käib suhteliselt kummalisi teid pidi, kuidas rekordeid valitakse ja kirja pannakse.